  Виталий Пронин Арня вискын «Удмурт нылкышно кенеш» ёросъёсысь ёзчиоссэ люкалляз. Азьветлӥсь нылкышноос огазеяськонлэн берло 4 ар ужамезлы йылпумъянъёс лэсьтӥзы, кивалтӥсь бырйизы. "Удмурт нылкышно кенешен" азьланяз но ужаны оскемын Надежда Степановалы.Ужрадэз усьтонэ пыриськизы нациосын ужан политикая министрлэн воштӥсез Павел Орлов, «Удмурт Кенеш» огазеяськонлэн тӧроез Татьяна Ишматова.Т. Ишматова верамъя, «Удмурт нылкышно кенеш» кылдэм дырысеныз удмурт семьяен, анайёсын лулысь-сюлмысь ужа, удмурт кышномуртлэсь данзэ будэтон сярысь сюлмаське, шуг-секытъёсысь потыны юрттэ.Берло аръёссэ «Удмурт нылкышно кенешез» валтӥз Надежда Степанова. Со кивалтэм улсын радъяськизы покчи пиналъёс понна «Пичи чеберайёс но батыръёс», «Выжы-выжы-выжыкыл», «Ӵыжы-выжы» фестивальёс, ортчизы «Анай кыл - анай йӧлын» семинаръёс. Со сяна, ар ӵоже удмурт нылкышноос понна пайдаё ужазы пӧртэм клубъёс: «Зарни бугор», «Шудон корка», «Табань-клуб».- Тыршиськом поталляны гуртъёсы, - вера Н. Степанова. - кыскиськом  психологъёсты, журналистъёсты, тодосчиосты, эмчиосты. Кылсярысь, психолог Ольга Смирнова мыло-кыдо пӧртэм ужрадъёсы пыриське. Соин но мукет  специалистъёсын валче нылкышноос понна котырес ӝӧкъёс радъялляськом, сюлмаськытӥсь ужпумъёсты пертчыны юрттӥськом. Кылсярысь, туж пайдаё вал огназы нылпи будэтӥсь анайёсты огазе люкан. Нылкышноос быгатӥзы асьсэлэн кадь ик югдуре шедемъёсын вераськыны, психологен кенешизы, кызьы шуг-секытъёсты вормоно. Нылкышноос огкылэ вуизы: семьяосын, удмурт нылкышноосын эшшо но ӟечгес ужано, выль проектъёс малпано.Ужрадын ваньмыз нылкышноос одӥг кадь сюлмаськонзэс шараязы - нылпиос ӟучомо. Таӵе югдур гуртъёсын но зол вӧлмемын ини.- Чылкак удмурт гуртъёсын но нылпиос удмурт ӟечбуръяськемлы ӟуч сямен вазё, - мылкыдзэ шараятэк ӧз чида  Пичи Пурга ёросысь Нина Михайлова.Та пумысен нылкышноос огкылэ вуизы: семьяосын, удмурт нылкышноосын эшшо но ӟечгес ужано, выль проектъёс малпано. Доразы нылкышноос гуртысь ужен бертӥзы - малпано, кыӵе ужрадъёс пыӵатыны кулэ на адӟем карымон удмурт семья будэтон понна.Удмурт нылкышноос та ужпум бордын азьланяз но ужаны  огкылысь оскизы Надежда Степановалы.Ангелина Снигирёва Туспуктэмъёс татын Теги: Кенеш нылкышнокенеш удмуртдунне  